Bosna urteko kartzela zigorra eskatzen du enpresariak eta bina urte eta hiru hilabeteko espetxeratzea eskatzen du fiskalak Etxebarriko Talleres Mecanicos Arakistain (TMA) enpresako bi langile ohientzat. Enpresa itxi zenean egindako mobilizazio eta salaketengatik daude auziperatuak, eta azaroaren 29an epaituko dituzte Bilbon. Hori salatzeko, manifestaziora deitu dute azaroaren 27rako 13:00etan Markina-Xemeinen.